Datasets:

R5dwMg

/

zh-wiki-yue-long

like 2

美麗島事件之後，黨外運動可以話無晒，但原本一啲溫和派嘅黨外人士，開始承接黨外運動，變成黨外運動主力。另外，美麗島事件入面畀人拉咗去坐監啲黨外人士嘅家屬，好似姚嘉文老婆周清玉、張俊宏老婆許榮淑，亦成為黨外運動嘅中堅，形成新興嘅黨外勢力。

黨外人士一直以「黨外選舉後援團」、「黨外中央後援會」呢類組織活動，但始終唔係正式政黨，原因係喺黨禁之下，人民無組黨自由，雖然台灣嗰陣時除咗國民黨，重有民社黨、青年黨，但呢啲黨其實都係幫國民黨做教育工作，根本有等如無。

自從1979年12月爆發美麗島事件之後，黨外運動受到好大打擊。一直等到1986年，新興嘅黨外勢力組成嘅「公政會」喺唔同地方成立分會，民間亦對組織政黨嘅要求越來越大，於是有班人就唔理黨禁，喺9月28號成立「民主進步黨」。

雖然政府重未解除黨禁，不過喺經過美麗島事件同之後好多新興嘅黨外運動，加上民國政府已經放棄咗軍事滅共觀念，改為民主統一中國，所以民進黨成立嗰陣，政府都由得佢。終於政府喺1987年開放黨禁，而喺開放黨禁之後，新政黨一路係咁成立，到1991年已經有68個登記咗嘅政黨，而民進黨喺咁多政黨之中，一路到而家都係國民黨之外台灣最大政黨之一。

港鐵正計劃翻新部分早期興建車站，以改善車站設施同環境，其中佐敦站已經係2010年1月率先完成翻新工程，將設施環保綠化，融入環保主題嘅概念，當中包括以自然石料同玻璃將客務中心外形打造成太空船模樣、加裝LCD顯示屏、喺月台加設按照人體工程學設計嘅座椅，以及喺牆身加裝扶手、挨竿等，預期整筆費用約為二百萬元。

此外，尖沙咀站有唔少自助服務設施，包括恒生銀行以及中銀香港嘅自動櫃員機、自動售賣機、自動影相機咁。車站內仲有香港郵政嘅郵箱以及「iCentre」免費上網服務設施。車站仲有「e分鐘着數」機，畀乘客登記做港鐵友禮會會員、查獎分、換領獎賞同買互聯網用代幣同點數卡。

尖沙咀站有11個出口，出口連去尖沙咀區內嘅購物中心、酒店同文娛康樂設施等。由於車站喺彌敦道地底，因此大部份出口都近住彌敦道同埋尖沙咀區內嘅街。其中F出口同G出口黐住尖東站，乘客可以經嗰兩個出口連接尖東站行人隧道系統去尖東站、尖沙咀東或者新世界中心一帶。

乘客主要喺呢個站轉其他交通路線往返何文田、紅磡、黃埔等住宅區。同時有唔少乘客行去中國客運碼頭轉渡輪去澳門同埋珠江三角洲等地。隨住尖東站落成，同時亦有乘客轉東鐵綫去新界，八達通乘客有30分鐘轉乘時限，但係用單程車票嘅乘客唔可以喺本站同尖東站之間轉車，要另外再買車飛入閘。

2005年4月4號，連接車站大堂南面F出口嘅中間道行人隧道啟用，方便乘客利用中間道行人隧道轉九廣東鐵或前往尖沙咀南面主要建築物。此外，喺興建F出口工程期間，同時將車站大堂南端擴充，有助解決E出口車站通道擠迫嘅問題。

地鐵公司喺2007年6月27號宣佈會再擴大尖沙咀站同加出入口嘅計劃。計劃原建議喺尖沙咀站月台北面機房位置，以暗挖技術開闢一條全長200米、闊6米嘅新通道，並喺通道中央開設面積大約500平方米嘅新大堂。

根據2008年11月10號嘅最新計劃，港鐵公司將會喺現有尖沙咀站北面開始，起一共長180米嘅隧道，連接新起嘅衛星大堂同埋3個新出入口。施工期間，將可能封閉彌敦道一條行車線。工程擬於2009年6月動工，預計需時約35個月，將喺2012年5月完工。

部份乘坐荃灣綫往荃灣方向列車嘅乘客轉觀塘綫，為避開旺角站繁忙轉車月台人潮同埋有位坐，都會選擇喺本站落下層轉乘啱啱清客嘅觀塘綫列車，而唔會喺旺角站進行跨月台轉乘，因此油麻地站同樣有唔少乘客用嚟轉觀塘綫。

本站開幕初期嘅英文名係「Waterloo」，嚟自所處位置窩打老道，同鄰近車站佐敦站、旺角站、太子站一樣，都用咗附近街名做站名。而窩打老道嘅「Waterloo」，係紀念英國打贏法國窩打老戰役。呢個站為咗配合「Waterloo」個名，月台紙皮石有法國國旗嘅紅白藍三色圖案。

1985年5月31號油麻地站嘅英文名改用拼音「Yau Ma Tei」。喺2000年代初，油麻地站畀人發現大堂和月台多處牆身嘅紙皮石出現多道裂縫，相信係由於車站呈現老化現象，於是喺2003年開始進行翻新工程。

此外，旺角站有唔不少自助服務設施，包括恒生銀行及中銀香港自動櫃員機、自動售賣機、自動照相機等。車站內更設有香港郵政郵箱及「iCentre」免費上網服務設施，方便乘客喺車站內寄信及上網。車站更設有「數碼服務站」，畀乘客登記做港鐵友禮會會員及換領獎賞。

另外，本站南面設有旺角渡綫，畀列車調度又或者畀列車來回觀塘綫和荃灣綫之間，當有車務調動時，列車可以喺本站進行同方向調度。由本站荃灣綫1號月台駛入渡綫，調度至觀塘綫，往調景嶺沿途各站。或由本站觀塘綫4號月台駛入渡綫，調度至荃灣綫，往中環沿途各站及港島綫。

因此，本站渡綫係唔少港鐵列車使用嘅熱門地方。由於係同方向調度，當此情況發生時，觀塘綫3號月台或荃灣綫2號月台嘅列車則須要延誤最少5分鐘先至可以開出。於荃灣線未啟用時，修正早期系統亦係用嗰條渡線來往中環同觀塘。

旺角站位於香港九龍油尖旺區人流最大嘅旺角市中心，係九龍油尖旺區其中一個大型及重要購物區，四周設有購物商場及潮流商店。加上本站係港鐵荃灣綫及觀塘綫嘅重要轉車站，因此每日繁忙時間都有好多乘客用本站轉車，往返港島、九龍油尖旺區、九龍東及新界東。

而且，喺返放工繁忙時間，唔少乘客都會使用本站進出。此外，唔少乘客都會利用本站前往鄰近的購物商場及潮流商店買嘢。因此，本站每日都相當繁忙。車站大堂及月台由早到晚都十分擠逼，係成個前地鐵系統第四繁忙嘅車站。

旺角站開幕初期嘅英文名叫Argyle，即本站所在嘅亞皆老街英文名，1985年5月31號改為旺角嘅英文拼音Mong Kok。另外，九廣東鐵於1969年起設有一個同樣叫旺角站嘅車站，兩鐵合併之後，為咗作出區別，嗰個車站改名做旺角東站。

司徒瑞祈生於游水世家，阿爸司徒秉衡係國際游水裁判，家姐司徒詠怡係香港游水代表隊前成員。佢六歲開始學游水，十歲就代表香港出賽，至今已經打破咗多項香港紀錄。2004年步師弟兼好友方力申後塵加入娛樂圈，參與嘅第一部電視劇係《赤沙印記@四葉草.

細個就住響光華商場附近，先後入讀忠孝國小同金華國中。但係響國中時期，老豆阿媽因為長年嘅爭拗，最後決定離婚，對周杰倫打擊幾大。最後判咗由老豆做佢監護人。但因為自細同阿媽感情好，所以響18歲嗰年選擇搬去同阿媽住。

吳宗憲可以話係周杰倫嘅伯樂。1997年8月，當時只有十八歲嘅周杰倫，因為佢高中同學參加TVBS嘅節目《超級新人王》，而做佢同學嘅鋼琴伴奏。雖然佢同學冇攞到獎，但係當時嘅節目主持吳宗憲一下子就睇中咗周杰倫對作曲樂譜嘅工整，認為佢係隻「潛力股」，因而同佢簽約，周杰倫從此進入樂壇。

吳宗憲好睇起佢，但希望佢經啲歷練，叫佢先專注作曲先再出唱片。雖然周杰倫好努力咁作曲畀其他歌手，但係由於佢嘅作曲風格並唔係當時嘅主流，因此好多首都畀人退歌，就好似劉德華嘅《眼淚知道》同埋張惠妹嘅《忍者》。

雖然吳宗憲對周杰倫出道早期幫助好大，但真正令佢出名嘅人，係阿爾發音樂時任總經理楊峻榮。楊峻榮響一次偶然嘅情況下，聽到咗由周杰倫作嘅《可愛女人》試聽版之後，覺得佢已經達到可以出唱碟嘅水準，於是多次向吳宗憲請求，最後得到佢同意。

2000年，周杰倫作咗50首歌，由吳宗憲揀其中十首，之後開始製作佢人生中第一隻自家唱碟。同年11月，《Jay》正式發行。由於《Jay》入面多首歌都唔係當時興嘅曲調，又用咗R&B、Hip Hop、古典音樂同中國風等多個音樂類型，令到佢開始有名同奠定佢嘅音樂風格，亦攞到第12屆金曲獎嘅「最佳流行音樂演唱專輯獎」。

2001年，佢嘅第二張唱碟《范特西》正式發行，個名嚟自英文「fantasy」。《范特西》一賣出就有好大回響，亦令到佢正式走紅。憑住呢張專輯，佢響同年嘅金曲獎一下攞咗「最佳作曲人獎」、「最佳專輯製作人獎」同「最佳流行音樂演唱專輯獎」等五個獎，另外亦得到2001年叱咤樂壇流行榜頒獎典禮嘅「叱咤樂壇我最喜愛的歌曲大獎」等等。

2010 張惠妹《阿密特》 · 2011 周杰倫《跨時代》 · 2012 五月天《第二人生》 · 2013 林憶蓮《蓋亞》 · 2014 張震嶽《我是海雅谷慕》 · 2015 蔡依林《呸》 · 2016 蘇打綠《冬 未了》 · 2017 五月天《自傳》 · 2018 徐佳瑩《心裏學》 · 2019 孫盛希《希遊記》

後來離職去咗美國威斯康辛州升學。喺美國期間一直畀《森美移動》啲舊同事無間斷打電話整蠱。由於佢有一段時間無聯絡，令森美喺節目《森美移動》呼籲聽眾喺Yahoo!香港搜尋孔慶慇個名，因而令佢先後登上 Yahoo!

同時佢亦熱衷於足球運動，於 2013 年自資出版體育消費雜誌 The PLAY Magazine ，聲稱為一本「唔講波」嘅足球雜誌。經常訪問香港足球前輩及當時嘅球星，甚至曾經到訪日本、台灣、英國等地參觀當地嘅足球球會及球圈工作。

2018 年 2 月李澄離職及朱穗傑調任為二台節目《口水多過浪花》嘅節目監製。 2018 年 4 月 20 日星期五開始，獲邀同森美、小儀主持《早霸王》，首日開咪被森美刻意安排遲半個鐘入直播室造成「壓軸出場」嘅效果。

帖雅娜7歲開始打波，1990年加入鄭州專業隊，1995年佢參加咗國家二隊集訓，不過入選唔到中華人民共和國國家隊，1997年入咗華東理工大學讀書，2001年奪得2001年夏季世界大學生運動會女單、混雙同團體三面金牌。

王菀之有一對啱彈琴、又長又軟嘅手同一把天使嘅聲音，而事實證明佢嘅創作才華更加被大眾所認同。擅長彈鋼琴嘅王菀之6歲已經考到鋼琴八級。喺張祝珊英文中學讀到中五，之後喺加拿大讀大學揀咗讀經濟，2000年參加第12屆CASH流行曲創作大賽，憑一首《是一個誤會沒甚麼可悲》攞到冠軍，作品由王菀之自己包辦作曲、作詞同演繹。

阿美莉摩莉斯莫 ，全名叫阿美莉·絲芒·摩莉斯莫，係一位已經退咗役嘅法國職業女網球手。係第15位爬上過WTA單打排名榜首，佢重係女子網球員比較少出嘅單手反拍통強力正手抽擊。1999年，佢曾經畀其他女網球手公開話「簡直係半個男人」。

馬真拿加盟華倫西亞上陣十六場聯賽。第一年就迅即幫球會奪得三十年以來首個西甲錦標。馬真拿好快成為球隊主力，夥拍當時嘅世界最佳後衛阿耶拉。兩年之後，佢幫華倫西亞一次過羸咗西甲冠軍同歐洲足協盃冠軍。雙冠王咁好嘅成績全賴球隊有一條穩固防線，重俾人叫做鋼鐵防線，西班牙更有媒體更認為呢條鋼鐵防線去到意甲都可以稱霸。

佢係喺巴西球會聖保羅出道，踢過西班牙球會華倫西亞，贏咗兩屆西班牙甲組足球聯賽冠軍。2004年佢轉打利物浦。奧利里奧通常係打左閘，主要負責傳中球。佢喺華倫西亞曾經上陣過近百場比賽，之但係轉打利物浦之後佢成日都受傷，上陣時間因而冇咁穩定。

陳念君喺2001年畢業於第15期無綫電視藝員訓練班，同期畢業嘅學員有章志文、夏竹欣、殷櫻。早期飾演角色主要係跑龍套，佢喺2003年參演無綫電視劇《洗冤錄II》飾演小桃同2011年飾演《法證先鋒III》嘅馮曉靜都好多人知。

佢響利物浦出身，早響1998年FIFA世界盃就已經上位，當時佢對住阿根廷就攞到一個世界波。2001年利物浦贏得足總盃、聯賽盃同歐洲足協盃，奧雲重因此贏得歐洲足球先生。所以佢嘅轉會傳聞，就響呢個時候開始出現。

堅尼夫·苗勒係蘇格蘭一名足球員，係二戰之後僅有嘅五名格拉斯哥流浪同些路迪都效力過嘅足球員之一。佢效力過嘅其他球隊包括卡迪夫城、狼隊、打比郡同埋溫哥華白浪。此外佢重經常擔任蘇格蘭國家隊嘅隊長。佢曾經代表狼隊對曼聯射入致勝一球

1911年3月，育瑟夫·明基勒喺德國拜仁州捐茨堡出世，老竇老母分別係卡爾同禾柏嘉·明基勒。明基勒響慕尼黑大學學哲學同人類學嗰時話法西斯主義係佢生活中嘅決定性因素，佢敬仰呢個政治概念，令佢將醫學知職同政治取態融合，作為佢嘅研究同職業選擇。

明基勒喺波蘭嘅奧斯維辛集中營擔任軍醫，佢執掌生殺大權，可以決定送去營區嘅猶太人係要送去毒氣室殺死定係強制佢地從事勞動，因此人稱「死亡天使」。明基勒盡可能消滅唔能夠勞動嘅人，又用活人進行「改良人種」嘅試驗，有大約四十萬人死喺佢手下。

1930年佢搬去里約熱內盧。1943年喺里約熱內盧聯邦大學法律系畢業。1945年 ｢拜奧之王｣路易斯貢扎加邀請佢合作，兩個人喺1946年推出咗非常成功嘅作品，其他成功嘅合作歌曲有Asa Branca同Qui nem jiló等等。

村上春樹係日本小說家同翻譯家。佢風格嘅特點係超現實主義元素同對流行文化啲嘢嘅著力描寫同引用。村上春樹嘅書得到好多文學獎，並且俾人翻譯成超過40種語言，部份作品被改編成電影同電視劇本。佢喺東京開過爵士酒吧，重翻譯美國文學同埋喺美國大學做過4年嘅客席教授。

村上春樹1949年喺京都伏見區出世，佢老豆係一個住持和尚嘅仔，佢阿媽係大阪市船場商家個女。村上嘅童年喺神戸嘅一個郊區度過，嗰時因為父母嘅支持佢睇咗好多日本文學嘅書。村上少個嗰時就對世界文學同音樂好有興趣，呢一點啱好同佢雙親嘅職業相反。

1978年村上開始佢嘅小說創作，根據村上自己嘅講法係，希爾頓喺一場棒球比賽入邊令人印象深刻嘅一擊，激發咗佢要寫小說嘅念頭。1979年同1980年村上發表咗自己嘅頭兩部小說，係《聽風的歌》同《1973年的彈珠玩具》，呢兩部小說明確咗佢今後嘅方向。

1984年佢搬咗多次屋，重去咗意大利同希臘旅行。1991年村上去咗普林斯頓大學，先係做客席講師，然後係客席教授。1993年7月村上接到電話邀請又去咗麻薩諸塞州梅德福嘅塔夫斯大學，兩年之後先返到日本。2001年開始又住喺大磯町。

公曆即係世界上大多數地方用嘅曆法，當今嘅公曆係國瑞曆，又譯格里曆、額我略曆、格列高利曆，粵口語多數叫新曆，係由意大利醫生兼哲學家阿萊紹斯·列廖斯改革儒略曆整出嚟，由教宗國瑞十三世喺1582年歐洲頒佈推行。

格里曆同儒略曆一樣，都係每四年喺二月底加一個閏日，不過，格里曆特別規定，所有唔可以畀400整除嘅世紀年都冇閏日。其他可以畀400整除嘅世紀年就有閏日，好似1600年、2000年咁，所以2000年係有2月29號。

每400年，額我略曆就只得97個閏年，比儒略曆少 3 個。額我略曆嘅年平均長度係365.2425日，接近平均回歸年嘅 365.24219 日，即係約每3300年先有一日誤差，亦接近春分點回歸年嘅 365.

格列高利曆開始行嗰陣，同時規定，原先儒略曆1582年10月4號星期四嘅遞日係格列高利曆1582年10月15號星期五，即有10日唔見咗，而原先星期嘅週期就唔改。格列高利曆嘅紀年沿用儒略曆，係傳統嘅耶穌出世嗰年開始，有叫「公元」或「西元」。

格里曆係陽曆嘅一隻，中國官方響1912年開始用，取代傳統用開嘅中國曆法夏曆，而中國傳統曆法係一隻陰陽曆，格里曆喺中文裏邊又叫陽曆、西曆、新曆。雖然渠好普及，但係而家都重有唔用公曆嘅國。唔少地方會用唔止一種曆法，非公曆嗰啲以用喺民間為主，尤其係喺宗教、節慶、玄學、農業等等嘅領域處。

月球繞地球公轉周期為一個「月」，呢個係中文「月」呢個時間單位嘅由來。月球繞地球公轉嘅周期為29日到30日之間，一「年」有十二或者十三個月。同時，地球繞太陽公轉周期為之一「歲」，以每年冬至為一歲嘅第一日。

最簡單嘅曆法系統係以某一個參考日或者時間爲準，計算經過咗幾多個時間單位，好似儒略日同埋UNIX時間咁就係呢種系統，如果時間單位唔變嘅話，唯一可能嘅變化就係改參考日或者時間，令到計算嘅時間單位少啲，呢種曆法系統嘅換算只需要加法同減法。

唔係所有嘅曆法系統都會用太陽年做單位。太陰曆就係用月相變化嚟計算日期嘅曆法。因為回歸年嘅長度並唔係月相週期嘅整數倍，單純嘅太陰曆好快就會同季節對齊唔到。不過同其他自然現象會對齊得好好，例如潮汐。伊斯蘭曆就係太陰曆嘅一種。

因為回歸年嘅長度唔係一日嘅整數倍，因此太陽曆有啲年嘅日數會同其他年嘅日數唔一様，例如閏年要加一日。陰曆嘅月或者陰陽曆入面一年嘅月份數，都會有類似嘅情形，叫做置閏。大多數太陽曆嘅一年都冇辦法分為長度相同，唔變動嘅十二個月。

有啲文化會定義其他嘅時間單位，例如星期，而中國以前用嘅一干支係60，因此有干支紀年同干支紀日。有啲文化會用唔同嘅年代起算日期，例如日本嘅年份就係以天皇即位為準，並且有對應嘅年號，例如明仁天皇嘅年號係平成，2006年就係平成18年。

計算曆法係用嚴格嘅數學公式計算嘅曆法，例如而家嘅猶太曆，亦稱為以規則為準嘅曆法，好處係容易計算特定時間係邊一日，不過同自然變化對應嘅精準性就比較差，即使曆法本身非常精準，亦會因為地球自轉及公轉嘅變化，累積偏差，因此一個計算曆法使用嘅期限有限，可能只有幾千年，之後就要用新嘅曆法系統代替。

曆法嘅主要用途係識別日期，記錄已經發生過嘅事，告知或者同意未來嘅某一個事件。日期可能有農業上、生活上、宗教上或者社會上嘅重要性。例如曆法可以用嚟決定幾時播種或者收割，邊幾日係法定假日或者宗教假日，日期可以表示會計年度嘅開始同結束。

會計年度係指政府或者企業為預算、會計或納稅而設嘅年度。一個會計年度共有12個月，開始同結束時間就唔同國家唔同，例如美國嘅會計年度係由10月1號開始，到9月30號結束。印度同香港嘅會計年度都係由4月1號開始，到3月31號結束，不過有啲小公司嘅會計年度會由屠妖節開始，到隔年嘅屠妖節前一日結束。

會計上成日會用4/4/5 日曆，每一個月會有固定嘅週數，以便各月之間同各年之間嘅比較。例如一月固定有四個禮拜，二月固定有四個禮拜，三月固定有五個禮拜等等，每五至六年會自動加上第53週，ISO 8601係有關日期嘅國際標準化組織辦法，一個星期固定由禮拜一開始，到禮拜日結束。

長度嘅度量單位有好多種。喺國際上用米做長度基本單位。喺國際單位入面，佢將米定咗係標準嘅單位。，所以「1米」有幾長係要好嚴格嘅科學證明先至得。而最新嘅「1米」證明係1983年嘅國際度量衡大會講咗出嚟，而呢次定義係用咗自然界入面邊度都可以見到嘅光，而且喺1970年代嗰時，光速已經有好嚴格嘅準確度，所以佢定咗光喺真空入面行1/299792458秒嘅距離係1標準米。

1770年貝多芬生於德國城市波恩嘅一個平民家庭，阿爺原籍荷蘭，之後移居德國，做過當地嘅宮廷樂長。佢阿爸約翰係個男高音歌手，經常飲醉酒，阿媽瑪麗亞係宮廷大廚個女。貝多芬自細就顯露佢音樂上嘅才能，三歲時天分俾阿爺發現。

貝多芬嘅死因眾說紛紜。當時嘅醫生下結論，死因係浮腫病。有人認為佢係死於梅毒。經後世專家對貝多芬遺留落嚟嘅頭髮進行嘅醫學化驗，結果顯示，貝多芬係死於鉛中毒。雖然呢個發現對梅毒致死嘅推測有一定嘅支援作用，但係現時普遍認為，呢個係由於當時工業污染咗多瑙河嘅魚，而貝多芬又好鍾意食嗰個河段嘅魚，所以魚體內嘅鉛，喺佢身上沉積而致死，並唔係貝多芬為咗醫梅毒而食含鉛嘅藥所做成。

後人一向認為，貝多芬嘅一生，就係不屈不撓與命運，同人類社會嘅不平等鬥爭嘅一生。自小受到酗酒嘅爸爸虐待，以及急功近利嘅訓練。到長大之後，媽媽過身，家庭嘅重擔落喺作為大哥貝多芬身上，要貝多芬一力承擔。對拿破崙嘅崇拜以及幻滅。

中年時期出現嘅耳疾，個侄又不肖，生活拮据以及終身未婚，貝多芬都係逆來順受，用音樂嘅語言表達出心底裏嘅抗爭精神，從未有為五斗米折腰。佢嘅名言「握住命運嘅咽喉」，係佢一生精神嘅真實寫照。據講佢臨終前，雷電交加，瞓喺病床上嘅佢突然垂直個身，伸手抓向空中，好似要握住啲乜。

傳說有一次貝多芬同歌德喺小路上，迎面開來一架貴族嘅馬車。佢哋兩個人只好行埋一邊企。但兩人嘅態度截然不同，歌德對喺身旁駛過嘅貴族鞠躬問好，而貝多芬就嚴肅傲然。車上嘅貴族亦好彬彬有禮咁向兩人問好。後來貝多芬懷疑歌德嘅為人，兩者嘅友誼亦因此破裂。

貝多芬深受當時法國大革命嘅影響，喺佢嘅作品中，明顯可以睇到「自由，平等，博愛」嘅倡導性主題。序曲科利奧蘭，英雄交響曲同埋合唱交響曲，甚至喺歌劇《費德里奧》裏面囚徒合唱一景，直接咁「唱出」對自由嘅強烈渴望「噢，自由啊，自由，你幾時返到身邊？

貝多芬雖然嚴肅傲然，但並唔係冇愛。佢亦談過戀愛，雖然以失敗告終，但係就催生咗第四交響曲同埋小提琴協奏曲。佢對兄弟個仔仔卡爾非常慈愛，甚至溺愛。有一次為咗帶佢返屋企，貝多芬冒雨出門，最後因為雨水濕身而病咗，健康大為惡化。

特別係佢嘅交響曲，除咗第六交響曲分為 5 個樂章，其餘嘅 8 部都係四個樂章，遵照海頓，莫札特確立嘅交響曲結構，即第一樂章快板，第二樂章慢板，第三樂章小步舞曲或諧謔曲、第四樂章急板或快板寫成嘅。由第三交響曲開始，形式同內容開始統一，一個分明嘅線索主題、思想貫穿整部交響曲，呢樣嘢第五同第九交響曲裏面特別鮮明，呢樣嘢係貝多芬之前嘅嘅作曲家做唔到嘅。

貝多芬創作第九交響曲後，就開始構思創作第十交響曲。佢嘅筆記以及畀人嘅書信對話中都有提到呢部作品，佢話，呢首交響曲描述嘅係一種大綜合，空間方面上至天下到地。時間方面就係古往今來到未來。可以話係一部宇宙交響曲。

1806年，神聖羅馬帝國解體，而喺事件發生前兩年，法蘭西一世宣佈自己係奧地利帝國嘅皇帝，統治範圍係以奧地利為中心，哈布斯堡王朝世襲領地。1867年，為咗化解普奧戰爭失利對帝國嘅衝擊，奧地利帝國又變為二元君主國──奧匈帝國，直到第一次世界大戰爆發。

二戰完咗之後，盟軍繼續佔領奧地利直到1955年。喺宣佈永久中立之後，佔領軍撤軍，奧地利獲得獨立。1989年，東歐共產主義政權解體之後，奧地利逐漸參與更多嘅歐洲一體化進程。奧地利喺1995年加入歐盟，又喺1999年加入歐元體系。

總統係奧地利嘅一國元首，由每6年全民選舉選出。總統負責提名總理，總理人選通常都係議會入面最大黨派領袖。奧地利議會由兩院組成，分別係由64個州代表構成嘅聯邦院同埋由183名喺直接選舉選出嘅議員構成嘅國民院。

喺9月歐盟取消制裁，奧地利嘅政局同對外關係就逐步恢復正常。2002年9月，由於執政兩黨喺關於政策同領導權嘅爭執加劇，總理沃爾夫岡·許塞爾宣佈提前舉行議會選舉。喺當年11月嘅選舉中人民黨嘅地位獲得鞏固，而自由黨只係得到10.

奧地利係一個喺歐洲中部嘅內陸國。地勢西高東低，阿爾卑斯山貫穿奧地利嘅西部同南部，呢樣嘢令到奧地利成為著名嘅冬季運動勝地。山地佔全國面積嘅70%。山脤南北兩邊係石灰岩帶，而中間就係結晶岩帶。最高峰係大格洛克納山Grossglockner，海拔達3798米。

東北部係維也納盆地，東南部同北部就係丘陵地型同高原。多瑙河流經東北部，喺境內長350公里。南部有穆爾河同德拉瓦河，而西部就有因河同薩爾察赫河等。奧地利大部分地區處於溫帶海洋性氣候同溫帶大陸性氣候過渡區入面，氣候溫和，夏天涼爽，冬天就凍。

奧地利嘅經濟同其它歐盟國家聯繫緊密，特別係同德國之間。加入歐盟令奧地利直接進入統一嘅歐盟市場，由此帶入更多嘅外資。近年嚟，德國經濟嘅減速同全球經濟嘅不景氣亦影響到奧地利。2001年奧地利嘅經濟增長率只係1.

奧地利絕大多數人都係奧地利裔，屬歐羅巴人種，大部份係阿爾卑斯類型，其餘大約10%嘅奧地利人口就係非奧地利裔。呢啲人多數都嚟黎自周邊地區，特別係東歐國家。另外有大約1萬8千個斯洛文尼亞族人喺克恩頓州同施蒂利亞州定居。

地處歐洲三大族嘅交匯處，奧地利人主要係由屬於日耳曼部落群嘅阿勒曼尼人、巴伐利亞人同法蘭克人結合而成，並且有馬扎兒人、匈奴人、斯拉夫人以及羅馬化嘅土著居民嘅成分。佢哋雖然同德意志人喺族源同語言上有唔少近似嘅地方，但係就有自己獨特嘅民族形成過程。

奧地利出產過好多著名嘅作曲家，例如莫札特、舒伯特、布魯克納、老約翰·施特勞斯、小約翰·施特勞斯、馬勒、勛伯格、維博恩、博格等。其他著名嘅奧地利人包括物理學家玻耳茲曼、薛丁格，哲學家維根斯坦、哥德爾，精神分析學家佛洛伊德，詩人彼特·魯塞格爾同埋畫家古斯塔夫·克裡姆特等等。

九龍寨城係香港九龍城區入面一座圍城，喺1993年拆咗。九龍寨城又被人叫做九龍城寨，亦有人寫做九龍城砦，因為舊時九龍城寨嘅城池只係用石頭起出嚟，所以以前啲人鍾意叫呢度做城砦，即九龍城砦。喺香港史上，呢個地方曾經係一個引起好多政治爭論嘅敏感地方，又曾經係一個出名「三不管」嘅神秘地帶。

九龍寨城原本面積達70畝地，而佢東南部本來係九龍灣西北海岸，即係今日太子道東一帶。但其後起啟德機場令佢變成一個內陸地區。香港日治時期，城寨嘅城牆俾日軍拆嗮，周邊一帶後嚟都被劃入英屬香港嘅九龍城發展區，寨城範圍進一步收窄到賈炳達道以北，得返衙門一帶約莫2畝半咁多地方，當地居民後期起樓都限住喺呢個範圍入面起。

九龍城寨歷史最早可以追溯到宋朝，原本係防衞海盜嘅據點，為咗防止海盜，喺1810年就起咗座九龍寨炮台。去到清初康熙年間，為咗方便防守同官衙做嘢，就開始起城池，而九龍城寨就因為咁喺1846年起咗出嚟。而喺經歷過鴉片戰爭之後，九龍城寨嘅戰略地位就變得更加重要。

到咗1898年，英國希望租借深圳河以南同離島所有島嶼，於是要求簽署《中英展拓香港界址專條》，將呢一帶同九龍半島同香港島一樣變成英國殖民地。但大清國方面堅持唔畀九龍寨城列入租地範圍，結果就令九龍城寨具有大清國對香港宣示主權嘅呢個獨特地位。

不過由於城寨地方細，所以駐喺城寨衙門入面嘅清朝官員幾乎都係啲唔話得事嘅細官，官細之餘重無軍隊，得幾個捕快，於是喺1899年，英國曾經想將城寨接管，於是派咗啲英軍入去，入面啲官立即嚇到走夾唔抖。結果城寨成為英屬香港境內一座無政府狀態嘅圍城。

1980年代，中英兩國處理香港前途問題，亦順手處理埋城寨問題。1987年港府宣佈清拆城寨，引起社會關注，最後落實分三期進行清拆。「九龍寨城」拆嗮之後，喺1995年改建成而家嘅九龍寨城公園，而原有嘅九龍巡檢司衙門就保留做法定古蹟畀市民參觀。

龍津石橋其實即係舊底龍津埗頭，當清政府割讓九龍畀英國時，除咗保留九龍城寨，亦保留咗一座碼頭畀九龍城寨居民出入使用，到1930年因為要填海起啟德機場，碼頭被清拆。由於碼頭起喺龍津路，個碼頭又用石做，而且起到好似條橋咁，所以啲人就將個碼頭叫做「龍津石橋」。

喺1867年到1871年期間香港曾經開放賭博，公開招標畀人開賭場，不過到咗1872年又再禁賭，於是好多做開賭場嘅人就將啲賭場搬晒入九龍城寨，由於有個碼頭，於是九龍城寨嘅賭場就成日都有好多外國人入去，而且重係當時遠近知名嘅旅遊景點。

九龍城寨入面嘅天后廟喺係天后廟街，當然天后廟街因為天后廟而命名，大約就喺老人街南面桂盛樓附近。天后廟其實係三十年代先起，不過入面供奉嘅天后神像，就比九龍城寨重要古老。初初起九龍城寨時，其實有座關帝廟，因為關帝廟係清朝法定建築，所以一定要起，用嚟畀啲武官拜。

龍津道係寨城城牆拆咗之後，城入面嘅居民喺原來城基兩邊起屋，屋同屋同中間就變咗條路，就係龍津道。佢喺1951年形成，以前最盛行跳脫衣舞、開賭、販毒都喺晒呢度，經營呢啲嘢嘅人希望呢條路聚龍通津，所以就叫呢度做龍津道。

龍城路係同九龍城寨界外嘅東正道平行嘅一條路，佢北面路口就係喺正東頭村道南邊嘅行人道度，而南面入口係好隱蔽，因為佢啱啱係龍津道同龍津路之間，又夾住益華樓同東南樓，喺正個三叉口，如果係城寨出面望入去，龍城路就啱啱畀龍津路同龍津道隔住，城寨嘅人就將呢條路叫做龍城路，作為九龍城寨嘅代表，龍城就即係九龍城寨簡稱。

光明街以前兩邊都係石屋同寮屋，由於呢度好多賣白粉嘅檔攤，呢啲檔攤都點好多蠟燭，畀啲道友追龍，所以成條街點晒啲蠟燭，啲人就叫呢條街做光明街，不過啲白粉道友就叫呢度做「電台」，因為啲道友叫食白粉做「上電」，所以啲白粉檔就叫做「電台」。

老人街同光明街都係喺龍津道112號同114號之間，條街大概喺五十年代初形成，20年代有基督教團體喺嗰度起咗間老人院，之後啲人圍住間老人院起好多村屋，所以啲人叫呢條街做老人街，不過後期間老人院改咗做青少年活動中心。

由於老人院係由衙門改建，所以老人街有好多古蹟，其中有兩尊嘉慶七年嘅古炮最有代表性，老人院建築風格亦可以睇到有衙門嘅特色。以前呢條老人街亦係城寨入面唯一見到太陽嘅地方。間老人院係1987年政府清拆城寨時唯一保留嘅建築，重列咗做法定古蹟，即係九龍巡檢司衙門。

大井街算係城寨入面其中一條最老嘅街，未有城寨就已經有呢條街。大井街因為有一個大井，所以叫大井街，而呢個井喺舊時係成個城寨最主要嘅食水來源。不過到咗二三十年代，因為霍亂，而井又係最多霍亂菌嘅地方，全香港好多井都要封，不過大井街個井就去到五十年代先封，之後開始就改晒水喉供水。

西城路，英文路牌係 West City Road，係城寨入面唯一一個路牌唔係用音譯做英文。顧名思義西城路之所以叫西城，係因為呢度係城寨最西嘅地方。呢度有好多潛建寮屋，好多人去到九龍城寨，第一樣嘢就係見到呢堆建築。

伊拉克喺西亞底格里斯河同幼發拉底河下游地區，古希臘人叫呢笪地方做美索不達米亞，意思係兩河之間。而伊拉克呢個名，係嚟自阿拉伯話，呢句阿拉伯話又係由中古波斯話嚟，意思係海岸、陡崖、低地。另外亦有一個講法話伊拉克係解「血管」，比喻兩河流域。

伊拉克所處嘅兩河流域，亦即係史學家所講嘅美索不達米亞文明。喺歷史上係人類文明發源地之一，公元前4700年就已經出現城邦國家。公元前2000年出現巴比倫王國，之後又有亞述帝國同後巴比倫王國。公元前500年畀波斯吞併之後，就成為波斯帝國屬地。

後來因為伊斯蘭教分裂，先後出現哈里哲派同什葉派，伊拉克係喺呢啲教派分裂嘅衝突入面成為磨心，680年第四任哈里發個仔侯賽因就因為呢啲教派衝突而畀人殺死咗，侯賽因因為死得太轟烈，結果成為什葉派精神支柱，佢死嗰日，即係伊斯蘭教曆元月十日，成為什葉派一個重要節日，而佢死嘅地方卡爾巴拉亦成為伊拉克嘅什葉派聖地。

13世紀蒙古入侵，巴格達淪陷，伊拉克成為蒙古伊兒汗王朝領地。到16世紀又畀奧斯曼帝國佔領。1920年英國喺印度做總部入侵伊拉克，奧斯曼帝國淪陷，伊拉克成為英國委任統治區。不過伊拉克人都唔服英國，經過各種鬥爭之後喺1921年8月伊拉克宣佈獨立，成立伊拉克王國。